Kapers besef nie hulle teiken LUR | Maroela Media
Niemand is nog aangekeer vir die kaping en roof van die LUR van menslike nedersetting in Mpumalanga nie. Volgens 'n woordvoerder van die ANC het die kapers glo aanvanklik nie besef Speedy Mashilo is 'n hooggeplaasde in die provinsiale regering nie.
Mashilo was glo op pad om te gaan jag toe hy Donderdag teen 12:00 deur gewapende kapers in 'n BMW voorgekeer is. Hy was in sy Toyota Hilux-bakkie tussen Ekangala en KwaMhlanga op pad. Die boewe het hom in die BMW gedwing en met hom na die Oos-Rand gery. Een van die kapers het sy bakkie bestuur. Die kapers het hom agt uur lank aangehou voordat hulle hom in 'n afgeleë gebied naby Tembisa afgelaai het. Hy is van kontant en verskeie ander besitting beroof.
Die polisie het 'n soektog na die kapers van stapel gestuur, maar polisiewoordvoerder Selvy Mohlala het Maandagoggend aan Maroela Media bevestig dat niemand nog in hegtenis geneem is nie.
Sello Matshoga, woordvoerder van die ANC in Nkangala, het aan IOL gesê Mashilo het sy lyfwagte die naweek afgegee terwyl hy gaan jag het. Volgens Matshoga het die kapers glo nie geweet Mashilo is 'n LUR nie en dit is eers nadat sy foon onophoudelik gelui het, dat hulle besluit het om hom af te laai. "Volgens die LUR het die kapers aan hom gesê, 'jy gaan vir ons moeilikheid maak', kort voordat hulle hom afgelaai het.
Krimele is mos net bestem vir gewone burgers, askuus hulle moes seker maar eers gevra het of hy fair game is of nie, daar sal sekerlik `n 72-uur taakspan saamgestel word met die helfde van die polisie mag om te help soek.
Mag LUR'e en ander BBP's nie geteiken word nie? Dis al erg genoeg dat hulle van beurtkrag vrygestel word. Maar misdaad? Is daar iewers 'n ongeskrewe Wet dat hulle nie geteiken mag word nie? 'n Gekke-paradys.
Wat maak dit nou saak of hy 'n hooggeplaasde is. Dit is sy mede landsburgers. Dit verhef hom nie bo ander om ook gekaap /geroof/aangeval/gemoor/mishadel te word nie, of word die kriminele opgelei om net nie- Regeringsamptenare te teiken? Wel miskien moet die "Hooggeplaasdes" leer hieruit en die krimninele leer om eers te vra of die persoon wat hul aanval 'n "Hooggeplaasde" is.
Hy het vir 'n halwe dag 'n vae idee gekry waardeur ons gewone, belastingbetalende burgers daagliks gaan en aan blootgestel word. Hy is nie spesiaal nie